RESOLUCIÓN do 27 de marzo de 2023, da Dirección Xeral de Familia, Infancia e Dinamización Demográfica, pola que se publica a Resolución do 24 de marzo de 2023 de selección de entidade privada sen ánimo de lucro no procedemento de asignación do concerto social para a execución do Programa de intervención con nenos, nenas e adolescentes vítimas de abuso sexual, cofinanciado polo Fondo Social Europeo Plus no marco do Programa FSE+ Galicia 2021-2027 (código de procedemento BS213G).
Consellería de Política Social e Xuventude — III. Outras disposicións — 05/04/2023

No Diario Oficial de Galicia número 7, do 11 de xaneiro de 2023, a través da Resolución do 23 de decembro de 2022, da Consellería de Política Social e Xuventude, publícase a convocatoria do procedemento de asignación de concerto social para a execución do Programa de intervención con nenos, nenas e adolescentes vítimas de abuso sexual, cofinanciado polo Fondo Social Europeo Plus no marco do Programa FSE+ Galicia 2021-2027 (código de procedemento BS213G).
Unha vez instruído de conformidade coas bases do procedemento de selección, tras a valoración dos criterios e emitida a proposta, con data do 24 de marzo de 2023 o órgano competente emite a resolución que finaliza o dito procedemento.
A epígrafe 7 da cláusula M) do anexo I da Resolución do 23 de decembro de 2022 establece que a resolución de concertación será publicada no Diario Oficial de Galicia e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas. Así mesmo, serán igualmente obxecto de publicidade a través da páxina web da Consellería de Política Social e Xuventude.
Polo exposto,
Primeiro. Ordenar a publicación no Diario Oficial de Galicia do contido íntegro da Resolución do 24 de marzo de 2023 ditada no procedemento BS213G de selección de entidade privada sen ánimo de lucro para a execución do programa de intervención con nenos, nenas e adolescentes vítimas de abuso sexual, cofinanciado polo Fondo Social Europeo Plus no marco do programa FSE+ Galicia 2021-2027, que se xuntará á presente resolución no anexo.
Segundo. Comunicar que a Resolución do 24 de marzo de 2023 que finaliza este procedemento esgota a vía administrativa e contra ela poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte da publicación desta resolución no Diario Oficial de Galicia ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses contados a partir do día seguinte ao da súa publicación no Diario Oficial de Galicia.
Terceiro. Notificada a resolución polo órgano competente, procederase á formalización do concerto coa entidade seleccionada.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo dentro dos 30 días seguintes ao da publicación da resolución de concertación.
O concerto social perfeccionarase coa súa formalización e non se poderá iniciar a súa execución sen terse efectuado esta previamente.
Efectuada a formalización, a entidade concertada estará obrigada a prestar ás persoas usuarias os servizos sociais nas condicións establecidas na normativa sectorial aplicable, na resolución da convocatoria do concerto social e, de ser o caso, nos criterios de preferencia e selección da entidade.
Santiago de Compostela, 27 de marzo de 2023
«Resolución do 24 de marzo de 2023 pola que se selecciona unha entidade privada sen ánimo de lucro para a concertación, mediante procedemento de asignación de concerto social, da execución do Programa de intervención con nenos, nenas e adolescentes vítimas de abuso sexual, cofinanciado polo Fondo Social Europeo Plus no marco do Programa FSE+ Galicia 2021-2027 (código de procedemento BS213G).
A través da Resolución do 23 de decembro de 2022, da Consellería de Política Social e Xuventude, pola que se publica a convocatoria, mediante procedemento de asignación de concerto social, da execución do Programa de intervención con nenos, nenas e adolescentes vítimas de abuso sexual, cofinanciado polo Fondo Social Europeo Plus no marco do Programa FSE+ Galicia 2021-2027 (código de procedemento BS213G), convocouse o procedemento de selección de entidade privada sen ánimo de lucro para a execución do Programa de intervención con nenos, nenas e adolescentes vítimas de abuso sexual.
Unha vez examinada a solicitude polo órgano instrutor (presentouse unha única entidade), avaliada a dita solicitude pola Comisión de Valoración, vista a proposta de resolución formulada pola Dirección Xeral de Familia, Infancia e Dinamización Demográfica,
Primeiro. Seleccionar para levar a cabo a execución do Programa de intervención con nenos, nenas e adolescentes vítimas de abuso sexual, á seguinte entidade, en aplicación dos criterios de valoración e baremo da cláusula O) do anexo I da Resolución do 23 de decembro de 2022, publicada no DOG núm. 7, do 11 de xaneiro de 2023.
Consonte os criterios de valoración reflectidos no texto da resolución, a Comisión de Valoración establece a seguinte puntuación para a entidade presentada ao concerto:
a) Calidade do proxecto técnico (ata 40 puntos), baremado de acordo cos seguintes criterios:
b) Instalacións en que se levará a cabo o servizo: ata 10 puntos de acordo cos seguintes criterios:
c) Medidas de conciliación da vida persoal, familiar e laboral e corresponsabilidade: ata 10 puntos.
d) Experiencia do persoal asignado ao proxecto, ata 15 puntos.
e) Formación do persoal asinado ao proxecto, ata 15 puntos.
f) Experiencia acreditada da entidade no ámbito da protección á infancia e á adolescencia, ata 10 puntos.
Segundo. Adxudicar o concerto social do xeito que a seguir se indica polo importe que se sinala á entidade seguinte:
Código do procedemento: BS213G.
Modalidade de concertación: procedemento de asignación de concertos.
Data de publicación: 11.1.2023.
Prazo de execución: o prazo de duración do concerto será desde a data da súa formalización ata o 31.12.2026.
O importe de adxudicación (exento de IVE) é o seguinte:
Terceiro. Asinar o concerto social coa entidade seleccionada dentro dos 30 días seguintes ao da publicación da resolución de concertación, segundo indica o artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Cuarto. A resolución de concertación será publicada no Diario Oficial de Galicia e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Santiago de Compostela, 24 de marzo de 2023. Fabiola García Martínez, conselleira de Política Social e Xuventude».